România are prea mulţi urşi, iar asta e devenit o problemă care își poate găsi rezolvare peste graniţele ţării. Concret, ambasadorii români au fost rugaţi să se intereseze dacă ţările în care îşi desfăşoară activitatea au rezervaţii care pot primi urşi din România.

„Am avut o discuţie chiar la 1 septembrie, când a fost ziua diplomației, unde au fost prezenţi marea majoritate a ambasadorilor noștri în străinătate, i-am rugat mai ales acolo în țările în care au rezervaţii, în care şi ursul ar putea să trăiască, am rugat ca să ne ajute, în sensul că noi împreună cu dumnealor să facem hârtii către către ministerele de resort din statele respective, astfel încât o parte din urşii pe care îi avem - și bineînțeles că o să fie vorba de urșii care au vârstă fragedă - să îi putem trimite în aceste rezervaţii”, a declarat Grațiela Gavrilescu.

Ministerul Mediului vrea să inventarieze și să cipeze, cu bani europeni, tot efectivul de urși de pe teritoriul țării, întrucât se pare că sunt mult mai mulți decât se știa, a mai declarat, marți, Grațiela Gavrilescu, ministrul de resort, în Comisia pentru mediu din Senat, potrivit Agerpres.ro.